„Există hotărâri definitive care doar trebuiesc executate. Această responsabilitate revine Ministerului Finanțelor. Am văzut acum că se înființează o nouă agenție, sper să se înființeze cât mai repede, să fie operaționalizată în cât mai scurt timp. Dacă vreți să facă o comparație, este extrem de ciudat cum o persoană fizică din România – dacă nu-și plătește impozitul la stat – într-o lună de zile se trezește cu conturile blocate. Nu contează că ai uitat să-ți plătești impozitul la apartament de 10 lei, ai conturile blocate, primești zece somații, se deschide proces.

În timp ce persoanele care sunt condamnate pentru corupție stau liniștite, cu banii sechestrați în conturi și se plimbă cu mașina de lux și trăiesc în vila de lux fără niciun fel de probleme.

Acolo nu știu dacă sunt soluții să poate fi executate repede. Este o anomalie. Nu știu dacă ține de legislație, dacă ține de modul în care își exercită atribuțiile persoanele responsabile cu confiscarea. Nu am aceste răspunsuri, dar vreau totuși să trag un semnal de alarmă: sunt foarte multe sume de bani indisponibilizate care trebuie să intre în bugetul statului”, a spus Laura Codruța Kovesi, la Digi24.

Citiți și